การศึกษาวิจัย เรื่องการฝังเข็ม เพื่อบรรเทาอาการปวดหลังช่วงล่าง
อาการปวดหลังช่วงล่างเรื้อรัง เป็นอาการที่พบเห็นกันโดยทั่วไป แพทย์มักจะแนะนำให้ผู้ป่วย ใช้ยา ออกกำลังกาย หรือทำกายภาพบำบัด แต่การรักษาเห
ด้วยเหตุที่การรักษาอาการปวดหลังด้วยทางเลือกใหม่กำลังเป็นที่นิยมมากขึ้นนั้น คณะนักวิจัยจากศูนย์การศึกษาด้านสุขภาพในนครซีแอตเติล และสถาบันอื่นๆ จึงศึกษาวิจัยเพื่อการเปรียบเทียบ ผลของการบำบัดรักษาแบบธรรมดากับผลของการรักษาด้วยการฝังเข็ม มีอาสาสมัครเข้าร่วมการศึกษาวิจัยครั้งนี้กว่า600 คนซึ่งนักวิจัยได้แบ่งอาสาสมัครดัง กล่าวออกเป็น 4 กลุ่มด้วยกัน อาสาสมัคร2 กลุ่มแรก ได้รับการรักษาด้วยการฝังเข็มแบบต่างๆกัน ส่วนกลุ่มที่ 3 ได้รับการ รักษาด้วยวิธีการเลียนแบบการฝังเข็มแต่เป็นการใช้ไม้จิ้มฟันแทน นักวิจัยนำ ผลการรักษา ของอาสาสมัครทั้ง3 กลุ่ม มาเปรียบเทียบกับกลุ่มที่ได้รับการบำบัดรักษา ทางการแพทย์แบบทั่วๆ ไปอย่างเช่นการใช้ยาอย่างปกติ หรือการทำกายภาพบำบัดเป็นต้น นักวิจัยพบว่าวิธีการฝังเข็มนั้น มีประสิทธิภาพมากกว่าการรักษาทางการแพทย์แบบปกติ กล่าวคือ ก่อนรับการบำบัดรักษา อาการปวดหลังทำให้อาสาสมัครกลุ่มนี้ไม่สามารถปฏิบัติกิจกรรมต่างๆโดยเฉลี่ย 11อย่างด้วยกัน นายแพทย์Dan Cherkinผู้นำในการศึกษาวิจัยครั้งนี้กล่าวว่า หลังจากเริ่มการบำบัดรักษา 7สัปดาห์ กลุ่มอาสาสมัครที่ได้รับการรักษา แบบปกติทั่วไปนั้น กิจกรรมต่างๆ ที่ไม่สามารถปฏิบัติได้ลดลงเหลือ 9อย่าง แต่ในอาสาสมัครที่ได้รับการรักษาด้วยวิธีการฝังเข็ม หรือวิธีเลียน แบบการฝังเข็ม กิจกรรมที่ทำไม่ได้ลดลงเหลือเพียง 6 อย่าง และผลดังกล่าวยังมีอยู่เป็นเวลา 1 ปีต่อมา นายแพทย์Dan Cherkinกล่าวต่อไปว่า ไม่มีความแตกต่างใดๆ ที่เห็นได้ชัดในการฝังเข็มด้วยวิธีที่แตกต่างกัน หรือแม้แต่การรักษาด้วยวิธีการเลียนแบบการฝังเข็มก็ตาม การศึกษาวิจัยของนายแพทย์Cherkin ชี้แนะว่าถ้าหากใครที่มีอาการปวดหลัง และ รับการบำบัดรักษาในทางการแพทย์แบบปกติแล้วไม่หาย ก็อาจลองพิจารณาวิธีการฝังเข็มดูก็ได้ นายแพทย์Cherkin กล่าวว่าสำหรับผู้ป่วยแล้ว ผลการศึกษานี้แสดงให้เห็นว่าการฝังเข็มนั้นมีประสิทธิภาพในการช่วย บรรเทาอาการเจ็บปวด ที่การบำบัดรักษาแบบอื่นๆอาจไม่สามารถช่วยได้ และว่าอาสาสมัครทั้ง หมดในการศึกษาครั้งนี้ไม่เคยเข้ารับการรักษาด้วยการฝังเข็มมาก่อนเลย และมีอาสาสมัคร 1 ใน 5 คนที่ได้รับประโยชน์ในการฝังเข็มในระยะสั้นๆ ครั้งนี้ และสำหรับบรรดาแพทย์ทั้งหลายผลการศึกษานี้ แสดงให้เห็นว่า การฝังเข็มเป็นทางเลือกที่ดีสำหรับผู้ป่วยที่รักษาด้วย วิธีอื่นไม่ได้ผล หรือที่ได้รับผลข้างเคียงจากการใช้ยาแก้ปวดหรือแก้อักเสบ การศึกษาวิจัยของนายแพทย์Dan Cherkin ลงพิมพ์อยู่ในวารสาร Archives of Internal Medicine ของสมาคมการแพทย์อเมริกัน